b'\n_START_ARTICLE_\nHehiai\n_START_SECTION_\nIstorija\n_START_PARAGRAPH_\nIki XIX a. vidurio hehiai, kaip ir kult\xc5\xabri\xc5\xa1kai giminingi njamveziai, gogai, nesuk\xc5\xabr\xc4\x97 stipri\xc5\xb3 centralizuot\xc5\xb3 valstybi\xc5\xb3, o gyveno susiskirst\xc4\x99 \xc4\xaf keliasde\xc5\xa1imt smulki\xc5\xb3 gentini\xc5\xb3 susivienijim\xc5\xb3. Tik XIX a. prad\xc5\xbeioje atsirado didesni politiniai junginiai, kuri\xc5\xb3 svarbiausi buvo Nguluhe, Ilole, Lungemba, Udongwe ir kt. Juos vald\xc4\x97 valdovai, tituluojami mtemi. Gerokai spar\xc4\x8diau u\xc5\xbe hehius savo valstyb\xc4\x99 suk\xc5\xabr\xc4\x97 j\xc5\xb3 pietvakariniai kaimynai sangu, i\xc5\xa1 kuri\xc5\xb3 hehiai per\xc4\x97m\xc4\x97 daug kult\xc5\xabros bruo\xc5\xbe\xc5\xb3, pirmiausia karines taktikas, politin\xc4\x99 organizacij\xc4\x85 ir net tam tikr\xc4\x85 terminologij\xc4\x85._NEWLINE_Stipriausia hehi\xc5\xb3 valstyb\xc4\x97 buvo Nguluhe su sotine Kalengoje, valdoma dinastijos, kildinamos i\xc5\xa1 Mujingos (Muyinga). Jo palikuonis Munjigumba (Munyigumba) \xc4\xaf vald\xc5\xbei\xc4\x85 at\xc4\x97jo apie 1860 m. Jis prad\xc4\x97jo ekspansij\xc4\x85 kit\xc5\xb3 karalys\xc4\x8di\xc5\xb3 at\xc5\xbevilgiu. Jam ne tik pavyko nukariauti smulkesnes hehi\xc5\xb3 karaystes, bet ir \xc4\xafgyti hegemonij\xc4\x85 sangu \xc5\xbeem\xc4\x97se. Taip buvo sukurta nema\xc5\xbea "imperija", kurios valdovas titulavosi mtwa. Hehi\xc5\xb3 galia buvo pagr\xc4\xafsta ypa\xc4\x8d stipria visuomen\xc4\x97s militarizacija: karalyst\xc4\x97je nuolat buvo pasiruo\xc5\xa1\xc4\x99 karui daugiau nei 20 t\xc5\xabkst. kari\xc5\xb3, kurie naudojo ietis, ir buvo specialiai apmokomi armijoje._NEWLINE_B\xc5\xabtent karin\xc4\x97s konsolidacijos laikotarpiu formavosi bendra hehi\xc5\xb3 etnin\xc4\x97 tapatyb\xc4\x97. J\xc5\xb3 etnonimas kilo i\xc5\xa1 kare naudojamo \xc5\xa1\xc5\xabkio hee twahumite, hee twahumite, he he he heeeeee._NEWLINE_Po Munjigumbos mirties apie 1878 m. karalyst\xc4\x97je kilo pilietinis karas, kurio metu vald\xc5\xbei\xc4\x85 nor\xc4\x97jo u\xc5\xbegrobti valdovo \xc5\xbeentas, njamvezi\xc5\xb3 kilm\xc4\x97s Mhamile. Po trumpos kovos soste \xc4\xafsitvirtino s\xc5\xabnus Mkvava (Mkwawa), kuris t\xc4\x99s\xc4\x97 t\xc4\x97vo prad\xc4\x97t\xc4\x85 kra\xc5\xa1to konsolidacij\xc4\x85 ir ekspansij\xc4\x85. Jis vykd\xc4\x97 karus su kaimynais sangu ir gogais, paversdamas Uhehe viena stipriausi\xc5\xb3 Rytin\xc4\x97s Afrikos karalys\xc4\x8di\xc5\xb3, kontroliuojan\xc4\x8dia pelningus karavan\xc5\xb3 kelius._NEWLINE_At\xc4\x97jus vokie\xc4\x8diams kolonistams, ir Uhehe prijungus prie Vokietijos Ryt\xc5\xb3 Afrikos, 1891 m. hehiai pasiprie\xc5\xa1ino kolonizacijai. Vadovaujami Mkvavos, jie prad\xc4\x97jo hehi\xc5\xb3 sukilim\xc4\x85 ir laim\xc4\x97jo kelet\xc4\x85 m\xc5\xab\xc5\xa1i\xc5\xb3 prie\xc5\xa1 vokie\xc4\x8dius. Po to, kai 1894 m. vokie\xc4\x8diai u\xc5\xbe\xc4\x97m\xc4\x97 j\xc5\xb3 sostin\xc4\x99 Kaleng\xc4\x85, Mkvava toliau vadovavo partizaniniam karui iki 1898 m., kol buvo priverstas nusi\xc5\xbeudyti. Mkvavos galva buvo i\xc5\xa1ve\xc5\xbeta \xc4\xaf Vokietij\xc4\x85, bet jo kaukol\xc4\x97 gr\xc4\x85\xc5\xbeinta brit\xc5\xb3 valdomai Tanganikai 1954 m._NEWLINE_Po sukilimo numal\xc5\xa1inimo Vokietija panaikino Uhehe karalyst\xc4\x99. J\xc4\x85 atk\xc5\xabr\xc4\x97 britai 1927 m. 1962 m. po Tanganikos nepriklausomyb\xc4\x97s karalyst\xc4\x97 v\xc4\x97l buvo panaikinta.'